Diari Oficial de la Generalitat Valenciana


Sumari del DOGV 5751, del 28-04-2008 (2008/5178)

ORDE de 8 d'abril de 2008, de la Conselleria d'Educació, per la qual es creen determinats llocs de treball de mestres especialistes en pedagogia terapèutica en instituts i seccions d'educació secundària.
-----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5751

Data del DOGV
:   28-04-2008

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2008/5178


Data del document
:   08-04-2008

Organisme emissor
:   Conselleria d'Educació

Tipus de document
:   Ordre

Descriptors 

:   * ensenyament secundari
    * mètode pedagògic
    * personal
    * personal docent
    * qualificació del personal
    * concurs administratiu

ORDE de 8 d'abril de 2008, de la Conselleria d'Educació, per la qual es creen determinats llocs de treball de mestres especialistes en pedagogia terapèutica en instituts i seccions d'educació secundària. [2008/5178]  
La Llei Orgànica 2/2006, de 3 de maig, d'Educació, disposa en l'article 71, apartat 2, que correspon a les administracions educatives assegurar els recursos necessaris perquè els alumnes que requerisquen una atenció educativa diferent de l'ordinaria, per presentar necessitats educatives especials, per dificultats específiques d'aprenentatge, per les seues altes capacitats intel·lectuals, per haver-se incorporat tard al sistema educatiu, o per condicions personals o d'història escolar, puguen assolir el màxim desenrotllament possible de les seues capacitats personals i, en qualsevol cas, els objectius establits amb caràcter general per a tot l'alumnat.  
D'altra banda, el Decret 39/1998, de 31 de març, del Govern Valencià, d'ordenació de l'educació per a l'atenció de l'alumnat amb necessitats educatives especials, disposa en l'article 4 que la conselleria de Cultura, Educació i Ciència dotarà els centres docents sostinguts amb fons públics de recursos, mitjans i suports complementaris als previstos amb caràcter general en compliment del que disposa la Llei Orgànica 1/1990, de 3 d'octubre, quan el nombre d'alumnes amb necessitats educatives especials que hi estiguen escolaritzats i la naturalesa d'estos així ho requerisquen.  
L'Orde de 18 de juny de 1999 (DOGV de 29 de juny) per la qual es regula l'atenció a la diversitat en l'Educació Secundària Obligatòria, en l'article 12 determina que l'alumnat amb necessitat educatives especials permanents rebran suport intensiu en les àrees estructurals, preferentment pel mestre d'Educació Especial: Pedagogia Terapèutica.  
L'Orde de 14 de març de 2005 (DOGV de 14 de abril) de la conselleria de Cultura, Educació i Esport, per la qual es regula l'atenció a l'alumnat amb necessitats educatives especials escolaritzat en centres que impartixen educació secundària, establix en l'article 30, punt b1, que en tots els instituts i seccions de huit o més unitats d'Educació Secundària Obligatòria, per a l'atenció de l'alumnat amb necessitats educatives especials, s'assignarà un mestre o mestra d'educació especial de l'especialitat de pedagogia terapèutica, la dedicació horària lectiva setmanal del qual serà de 18 hores.  
Per tot això, i fent ús de les atribucions que em conferix l'article 28 de la Llei 5/1983, de 30 de desembre, del Consell  
ORDENE  
Únic  
D'acord amb les previsions de la planificació educativa, es creen en els instituts i seccions d'Educació Secundària els llocs de treball corresponents al cos de mestres de l'especialitat d'Educació Especial: Pedagogia Terapèutica, que es relacionen en l'annex de la present ordre.  
DISPOSICIÓ ADDICIONAL ÚNICA  
La present orde s'inscriurà en el Registre de Centres Docents de la Comunitat Valenciana.  
DISPOSICIONS FINALS  
Primera  
Autoritze la Direcció General de Règim Econòmic i la Direcció General de Personal perquè en l'àmbit de les respectives competències adopten les mesures necessàries per a l'execució del que disposa esta orde.  
Segona  
Esta orde produirà efecte a partir del dia de començament del curs escolar 2008/2009.  
ANNEX/ANEXO  
Creació de llocs d'Educació Secundària Obligatòria en instituts i seccions d'Educació Secundària per a proveir per mestres   
de la especialitat d'Educació Especial Pedagogia Terapèutica /  
Creación de plazas de Educación Secundaria Obligatoria en Institutos y secciones de Educación Secundaria para proveer por maestros   
de la especialidad de Educación Especial Pedagogía Terapéutica:  
Província / provincia: Alacant/Alicante  
Localitat Centre Codi Llocs de treball  
Localidad Centro Código Puestos de trabajo  
Torrevieja IES Nº 5 75294541 1  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei 29/1998, Reguladora de la Jurisdicció Contenciosa Administrativa, contra la present orde, que posa fi a la via administrativa, es podrà interposar recurs potestatiu de reposició o plantejar directament recurs contenciós administratiu en els terminis i davant els òrgans que s'indiquen tot seguit:  
El recurs de reposició haurà d'interposar-se davant el conseller d'Educació en el termini d'un mes des de l'endemà de la publicació.  
El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos des de l'endemà de la publicació en el Diari Oficial de la Comunitat Valenciana.  
València, 8 d'abril de 2008  
El conseller d'Educació,  
ALEJANDRO FONT DE MORA TURÓN